LABORATORINĖS ANALIZĖS ĮRANGOS PIRKIMAS
Atsakymai į rinkos konsultacijos dalyvių pastabas, pasiūlymus

DĖL I PIRKIMO DALIES
	Eil. Nr.
	Tiekėjų komentarai/pasiūlymai
	Perkančiosios organizacijos (toliau PO) atsakymai, komentarai ir paaiškinimai

	1. 
	Dėl Pirkimo dokumentų techninių specifikacijų 3.1 punkto reikalavimų
Perkančioji organizacija 3.1 punkte nustatė reikalavimą: „Temperatūros nuokrypiai termostato tūryje ne didesni nei 2°C. Temperatūros stabilumo reikšmė ne daugiau nei 0,1 °C“. Reikalavime nurodyti du kriterijai – temperatūros nuokrypis termostato tūryje (≤2 °C) ir temperatūros stabilumas (≤0,1 °C) – apibūdina tą pačią savybę, t.y. prietaiso gebėjimą palaikyti vienodą ir patikimą temperatūrą darbo metu. Kadangi šie rodikliai iš esmės dubliuoja vienas kitą, toks reikalavimas tampa perteklinis. Tuo pačiu dėl skirtingų nurodytų verčių  (2 °C ir 0,1 °C) reikalavimai vienas kitam prieštarauja ir gali būti interpretuojami divprasmiškai. Dėl tokio neatitikimo specifikacija tampa neaiški ir gali būti skirtingai interpretuojama tiekėjų, o tai sudaro riziką, kad pasiūlymai bus vertinami nevienodai, kas grėstų pirkimo procedūrų nutraukimu pažeidus viešųjų pirkimų procedūras. Viešųjų pirkimų procedūrose dviprasmiškai suformuluoti techniniai reikalavimai nėra tinkami, nes jie pažeidžia skaidrumo, aiškumo ir lygiateisiškumo principus. Siūlytina palikti tik vieną aiškiai apibrėžtą parametrą – temperatūros stabilumo reikalavimą, nes būtent jis tiesiogiai lemia analizės rezultatų atkuriamumą ir patikimumą.
Atsižvelgiant į aukščiau išdėstytą paaiškinimą siūlome techninės specifikacijos 3.1 punkte pašalinti šį reikalavimą: „Temperatūros nuokrypiai termostato tūryje ne didesni nei 2°C“.
	Temperatūros nuokrypis (≤ 2 °C) ir stabilumas (≤ 0,1 °C) yra parametrai apibrėžiantis skirtingas charakteristikas. Nuokrypis – temperatūros pasiskirstymas visame termostato tūryje (skirtumas tarp nustatytos ir faktinės termostato temperatūros), o stabilumas – temperatūros svyravimą laike (gebėjimą išlaikyti pastovią/nustatytą temperatūrą laike). Abu parametrai yra nepriklausomi ir būtini norint užtikrinti pastovias analizes sąlygas (analičių išėjimo laikus, analičių smailių formas, bazinės linijos stabilumą), tinkamą kolonėlių veikimą nustatytame temperatūros režime ir kiekybinės analizės tikslumą. Kita vertus stabilumo parametras nėra plačiai ir aiškiai specifikuojamas apžvelgiant rinkoje esančias specifikacijas. 
Planuojama reikalavimo redakcija: palikti tik „Temperatūros stabilumo reikšmė ne daugiau nei 0,1 °C.


	2. 
	Dėl Pirkimo dokumentų techninių specifikacijų 3.1 punkto reikalavimų
Perkančioji organizacija 3.1 punkte nustatė reikalavimą: ,,Integruotas termostato kolonėlių apšvietimas“. Reikalavimas yra perteklinis, nesuteikiantis jokios praktinės naudos ir nesusijęs su pagrindiniu tikslu perkamos įrangos paskirčiai. Apšvietimas neturi jokios įtakos pagrindinėms dujų chromatografo funkcijoms – analičių atskyrimui ir detekcijai. Tai yra tik pagalbinė dizaino detalė, kuri nesuteikia jokio tiesioginio pranašumo tyrimų kokybei ir dažniausiai būna būdinga tik konkrečių gamintojų sprendimams, todėl toks reikalavimas nepagrįstai riboja konkurenciją. Be to, siekiant užtikrinti temperatūros izoliaciją termostate ir LED lemputes apsaugoti nuo aukštos termostato temperatūros, integruotas termostato vidaus apšvietimas nebūna ergonomiškas ir neapšviečia visų vartotojui aktualių termostato komponentų. Jei apšvietimas naudotojui iš tikrųjų būtų reikalingas vizualinei patikrai, jis gali būti užtikrinamas paprastomis, išorinėmis apšvietimo priemonėmis, kurios yra pigios ir lengvai pritaikomos. Įtraukus tokį reikalavimą į techninę specifikaciją ne tik pažeidžiamas VPĮ įtvirtintas lygiateisiškumo ir nediskriminavimo principas, bet ir ekonomiškumo principas, nes už perteklinę funkciją būtų mokama iš viešųjų lėšų. 
Atsižvelgiant į aukščiau išdėstytą paaiškinimą siūlome techninės specifikacijos 3.1 punkte pašalinti šį reikalavimą: „Integruotas termostato kolonėlių apšvietimas“.

	Apšvietimas leidžia patogiau vizualiai įvertinti kolonėlių būklę. Tai svarbus saugumo ir ergonomikos aspektas, palengvinantis techninę įrangos priežiūrą – patogesnį kolonėlės pakeitimą termostate. Apšvietimas siūlomas įvairių gamintojų, todėl reikalavimas neapriboja konkurencijos. Laboratorija sutinka, kad integruotas apšvietimas būtų tik pageidautina funkcija ir yra galimybių pritaikyti ir kitokias apšvietimo alternatyvas. 
Planuojama reikalavimo redakcija: pašalinti reikalavimą: „Integruotas termostato kolonėlių apšvietimas“.


	3. 
	Dėl Pirkimo dokumentų techninių specifikacijų 3.6 punkto reikalavimų
Perkančioji organizacija 3.6 punkte nustatė reikalavimą: „Sistema turi turėti apsaugines funkcijas, neleidžiančias viršyti maksimalių temperatūrų, apsaugą nuo kaitinimo elementų gedimo ir gaisro pavojaus“. Reikalavimas yra perteklinis ir dviprasmiškas. Esminė ir objektyviai patikrinama funkcija yra apsauga nuo perkaitimo bei temperatūros viršijimo – būtent tai realiai užtikrina prietaiso saugų naudojimą ir eliminuoja galimą gedimų ar gaisro riziką. Tuo tarpu papildoma nuostata „apsauga nuo kaitinimo elementų gedimo ir gaisro pavojaus“ yra nelogiška ir sunkiai vertinama. Nei vienas prietaisas negali tiesiogiai apsaugoti nuo pačio kaitinimo elemento gedimo – apsaugos veikimo principas yra prevencinis: užtikrinama, kad elementai neperkaistų ir neatsirastų gaisro pavojus. Tokia formuluotė tampa spekuliatyvi, nes nėra aišku, kokius techninius sprendimus tiekėjas turi pateikti, kad įrodytų atitiktį šiai sąlygai. Tai kelia riziką, jog pasiūlymai bus vertinami nevienodai, o pats reikalavimas praranda objektyvumą. Viešųjų pirkimų procedūrose dviprasmiškai suformuluoti techniniai reikalavimai nėra tinkami, nes jie pažeidžia skaidrumo, aiškumo ir lygiateisiškumo principus. Dėl šio pažeidimo pirkimo procedūros gali būti nutraukiamos.
Atsižvelgiant į aukščiau išdėstytą paaiškinimą siūlome techninės specifikacijos 3.6 punktą formuluoti taip: „Sistema turi turėti apsaugines funkcijas, neleidžiančias viršyti maksimalių temperatūrų“.
	Reikalavimas apima sisteminius sprendimus, kurie užtikrina saugų darbą su įrangą: temperatūros kontrolę ir automatinį išjungimą atsiradus įrangos elementų perkaitimo rizikai. Tokios funkcijos yra būtinos  ir užtikrina laboratorinės įrangos saugos reikalavimus ir apsaugą nuo rimtų įrangos gedimų. Tokią funkciją mini ne vienas gamintojas ir formuluotė neapriboja konkurencijos. Perkaitimo rizikos valdymas yra  logiškas ir būtinas.  
Planuojama reikalavimo redakcija: „Sistema turi turėti apsauginę funkciją, neleidžiančią viršyti leistinų temperatūrų ir apsaugą nuo kaitinimo elementų perkaitimo“.


	4. 
	Dėl Pirkimo dokumentų techninių specifikacijų 4.3 punkto reikalavimų
[bookmark: _Hlk207980690]Perkančioji organizacija 4.1 punkte nustatė reikalavimą: „Nepriklausomai nuo kolonėlių termostato programos turi būti nustatomi ir palaikomi srauto valdymo režimai: pastovus slėgis; pastovus srautas (ml/min); pastovus linijinis dujų tekėjimo greitis (cm/s)“. Reikalavimas, kad garintuvo pneumatikoje būtų numatyta galimybė palaikyti pastovų ir srautą, ir greitį, yra perteklinis - abu šie parametrai yra tiesiogiai susiję ir suteikia tą patį rezultatą. Chromatografijoje greitis (u) apskaičiuojamas pagal formulę u = F / A, kur F – srautas (tūris/laiko), o A – kolonėlės skerspjūvio plotas. Garintuvo pneumatikoje palaikant pastovų srautą, automatiškai palaikomas pastovus greitis, todėl užtenka naudotis tik vienu iš šių dviejų rėžimų. 
Reikalavimas atskirai nustatyti abu parametrus nesuteikia papildomo pranašumo įsigyjamai įrangai, tik dubliuoja tą patį funkcionalumą ir gali riboti konkurenciją, nes skirtingi gamintojai pasirinką skirtingus sprendimus programuoti garintuvo pneumatiką (arba pagal pastovų greitį, arba pagal pastovų srautą), tačiau rezultatas visais atvejais yra identiškas. 
Be to, svarbu paminėti, jog prietaiso funkcija palaikyti garintuvo pneumatiką ir pagal pastovų srautą, ir pagal pastovų greitį nėra reikalinga numatytam sistemos tikslui atlikti tyrimus pagal ISO 6468:2000, ISO 10695:2000, ISO 12918:2000 arba ISO 12673:2000 standartus. Standartuose nėra nurodyta, jog tyrimo atlikimui privaloma naudoti vieną iš šių parametrų. Tai leidžia manyti, jog garintuvo penumatikos programavimas pagal srautą ir greitį nėra esminė pirkimo objekto funkcija.
Jei laboratorijoje naudojamasi specialiais metodais, kurie atskirais atvejais numatę programuoti ir srautą, ir greitį, šiuos metodus perkelinat ant naujo prietaiso užtenka pasitelkti greičio (u) formule ir perskaičiuoti programuojamą vertę, kolonėlės skerspjūvio plotas yra randamas pagal jos vidinį skersmenį, kuris visada pateikiamas kolonėlės aprašyme.
Atsižvelgiant į aukščiau išdėstytą paaiškinimą siūlome techninės specifikacijos 4.3 punktą formuluoti taip: „Nepriklausomai nuo kolonėlių termostato programos turi būti nustatomi ir palaikomi srauto valdymo režimai: pastovus slėgis; pastovus srautas (ml/min) arba pastovus linijinis dujų tekėjimo greitis (cm/s)“.
	Standartuose tiesiogiai nenustatytas privalomas pasirinkimas tarp greičio ar srauto programavimo, tačiau praktikoje laboratorijose yra metodų, kuriuose vienur nurodomas srautas (F), kitur – greitis (u). Todėl realiame darbe laboratorijoms reikia bent abiejų galimybių, nes kitaip metodų negalima būtų perkelti į naują prietaisą be papildomų perskaičiavimų. Laboratorijose, dirbančiose pagal akredituotus metodus, parametrai turi būti naudojami tiksliai taip, kaip nurodyta metodo apraše, o ne tiksliai standarte. Jei įranga turėtų tik vieną srautų valdymo programavimo galimybę, laboratorija būtų priversta atlikti papildomus skaičiavimus ir parametrų verifikavimą, o tai galėtų būti traktuojama kaip metodo pakeitimas. Tokie veiksmai akreditacijos audito metu gali būti vertinami kaip neatitiktis. Be to linijino greičio režimu atsižvelgiama į realų dujų judėjimo greitį kolonėlėje, kolonėlės diametrą ir, dirbant ne izoterminėmis sąlygomis, užtikrinamas efektyvus ir ypač gerai atkartojamas atskyrimas, tiek keičiant kolonėles tiek nešančias dujas, tiek trumpinant kolonėles, tiek perkeliant metodus tarp aparatų. Linijinio greičio režimą užtikrina bent trys gamintojai ir tai yra rekomenduojamas darbinis režimas geram atkuriamumui užtikrinti.   Reikalavimas „programavimas pagal pastovų slėgį, srautą, linijinį” užtikrina metodų universalumą ir galimybę naudoti įvairius analizės režimus. Reikalavimas neprivalo būti įgyvendintas vienu metu, o tik aprašo galimybę naudoti skirtingus režimus. 
Reikalavimas nebus keičiamas.

	5. 
	Dėl Pirkimo dokumentų techninių specifikacijų 4.3 punkto reikalavimų
Perkančioji organizacija 4.1 punkte nustatė reikalavimą: „Garintuvo slėgio nustatymo intervalas kolonėlėms iki 0,53 mm diametro nuo 0 iki 150 psi“. Reikalavimas yra perteklinis ir nepagrįstas faktiniais chromatografijos poreikiais. Praktikoje dujų chromatografijoje mėginio garintuvo darbiniai slėgiai paprastai būna gerokai mažesni – dažniausiai iki keliasdešimties ar daugiausia iki 80–90 psi. Tai reiškia, kad efektyviam metodų vykdymui pakanka užtikrinti slėgio reguliavimą iki 100 psi ribos. Didesnės nei 100 psi reikšmės realiose analizės situacijose nėra naudojamos, todėl papildomas reikalavimas užtikrinti 150 psi ribą nesuteikia jokios naudos įsigyjamai sistemai, bet nepagrįstai riboja konkurenciją.
Mūsų siūlomas įrenginys pilnai užtikrina slėgio nustatymą ir kontrolę intervale 0–100 psi, kuris yra pakankamas visoms laboratorinėms užduotims. 
Be to, svarbu paminėti, jog garintuvo slėgio nustatymas ir kontrolė iki 150 psi nėra reikalinga numatytam sistemos tikslui atlikti tyrimus pagal ISO 6468:2000, ISO 10695:2000, ISO 12918:2000 arba ISO 12673:2000 standartus. Standartuose nėra nurodyta, jog tyrimo atlikimui reikalingas slėgio nustatymas ir palaikymas virš 100 psi. Tai leidžia manyti, jog injektoriaus slėgio nustatymas ir kontrolė iki 150 psi nėra esminė pirkimo objekto funkcija.
Siekiant techninio aiškumo ir proporcingumo, siūlome patikslinti techninės specifikacijos 4.3 punkto reikalavimo dalį taip: „Garintuvo slėgio nustatymo intervalas kolonėlėms iki 0,53 mm diametro nuo 0 iki 100 psi“.
	Reikalavimas užtikrinti garintuvo slėgio nustatymo intervalą nėra perteklinis, bet būtinas modernioms dujų chromatografijos (ypač ultraefektyviosios ir ultragreitos GC) taikymo sritims plečiant tyrimų sritį. Tokie metodai dažnai naudoja trumpas ir siauras kolonėles, kurios dėl didesnio pasipriešinimo reikalauja aukštesnių slėgių, kad būtų pasiektas optimalus pastovus linijinis greitis. Tai ypač svarbu vykdant greitus temperatūrinius gradientus, nes tik aukštesnis slėgis leidžia kompensuoti dujų klampumo pokyčius ir išlaikyti analitinį tikslumą bei rezoliuciją. Be to, pabrėžtina, kad nei ISO 6468:2000, nei ISO 10695:2000, nei ISO 12918:2000, nei ISO 12673:2000 standartai nenurodo konkrečių aparatūros techninių charakteristikų (pvz., maksimalaus injektoriaus slėgio). Šie standartai reglamentuoja tik analizės metodiką, bet neapriboja naudojamos įrangos funkcionalumo. Standartai nesprendžia įrangos konstrukcinių parametrų klausimų ir negali paneigti specifikacijoje nustatyto reikalavimo. Be to, toks reikalavimas yra užtikrinamas ne vieno gamintojo ir niekaip neapriboja konkurencijos.
Reikalavimas nebus keičiamas.

	6. 
	Dėl Pirkimo dokumentų techninių specifikacijų 4.4 punkto reikalavimų
Perkančioji organizacija 4.4 punkte nustatė reikalavimą: „Vizualus Split filtrų užterštumo vertinimas be išmontavimo, jų pakeitimas be papildomų įrankių“. Reikalavimas yra perteklinis ir nebūtinas. Split vent filtro priežiūra atliekama planinės techninės priežiūros metu pagal gamintojo rekomendacijas, todėl papildoma vizualinė indikacija apie užterštumą nesuteikia esminės naudos nei prietaiso saugumui, nei analizių kokybei. Filtro būklė ir taip užtikrinama reguliaria priežiūra, o reikalavimas dėl vizualaus užterštumo vertinimo gali būti siejamas tik su tam tikrų gamintojų konstrukciniais sprendimais, todėl riboja konkurenciją.
Atsižvelgiant į aukščiau išdėstytą paaiškinimą siūlome techninės specifikacijos 4.4 punktą formuluoti taip: „Privalo būti užtikrintas technologinis sprendimas lengvam garintuvo septų ir lainerių keitimui, nereikalaujant jokių specialių įrankių ar veržliarakčių“.
	Vizualinė užterštumo indikacija leidžia greitai įvertinti split filtrų būklę ir paprastesnį šių filtrų pakeitimą, sumažina laiką skirtą įrangos techninei priežiūrai. Atsižvelgiant į labai didelį mėginių kiekį, tokia priežiūros funkcija būtų pageidautina ir sumažintų ekonomines sąnaudas dažnam aptarnavimui, tačiau atsižvelgiant, kad reikalavimas nėra plačiai įgyvendinamas rinkoje esančiuose įrenginių aprašymuose, esamas reikalavimas yra per griežtas. 
Planuojama reikalavimo redakcija: „Privalo būti užtikrintas technologinis sprendimas lengvam garintuvo septų ir lainerių keitimui, nereikalaujant jokių specialių įrankių ar veržliarakčių“.

	7. 
	Dėl Pirkimo dokumentų techninių specifikacijų 5.5 punkto reikalavimų
Perkančioji organizacija 5.5 punkte nustatė reikalavimą: „Maksimali temperatūra ne mažesnė nei 450 °C“. Laboratorija planuoja atlikti analizes chlororganiniams pesticidams, polichlorintiems bifenilams (PCB), bromintiems difenilo eteriams (BDE), chlorfenoliams bei naudoti azoto–fosforo detektorių (NPD) azoto ir fosforo turintiems organiniams pesticidams. Šių junginių analizėse metodikai nėra būtina 450 °C darbinė NPD detektoriaus temperatūra – įprastiems taikymams pakanka reikšmių iki 350–400 °C. Todėl papildomas reikalavimas dėl 450 °C yra perteklinis, neprideda analitinės vertės ir neturi įtakos tyrimų kokybei ar jautrumui. Be to, ilgalaikis 450 °C temperatūros naudojimas detektoriuje greičiau dėvėtų detektoriaus komponentus ir trumpintų prietaiso naudojimo laiką.
Be to, svarbu paminėti, jog prietaiso funkcija palaikyti maksimalią NPD detektoriaus temperatūrą iki 450 °C nėra reikalinga numatytam sistemos tikslui atlikti tyrimus pagal ISO 6468:2000, ISO 10695:2000, ISO 12918:2000 arba ISO 12673:2000 standartus. Standartuose nėra nurodyta, jog tyrimo atlikimui privaloma naudoti 450°C NPD detektoriaus temperatūrą. Tai leidžia manyti, jog šis reikalavimas nėra reikalingas pirkimo objektui norint užtikrinti jo funkcionalumą.
Taip pat, toks aukštas temperatūros parametras būdingas tik kai kurių gamintojų įrangai, todėl jis dirbtinai riboja konkurenciją. Atsižvelgiant į planuojamus tyrimus, svarbiausia, kad detektorius užtikrintų pakankamą jautrumą ir selektyvumą tiksliniams junginiams, o ne maksimalios temperatūros riba, kuri realiai nebus naudojama.
Atsižvelgiant į aukščiau išdėstytą paaiškinimą siūlome techninės specifikacijos 5.5 punktą formuluoti taip: „Maksimali temperatūra ne mažesnė nei 400 °C“.
	NPD detektoriaus darbinės sąlygos yra jautrios užterštumui ir matricos poveikiui, todėl galimybė dirbti prie kuo aukštesnių temperatūrų yra esminė. Sistemos iškaitinimas iki 450 °C ir aukščiau leidžia efektyviai pašalinti iš mėginių ar kolonėlės susikaupusius organinius nešvarumus bei matricos likučius, kurie kitaip ilgainiui didintų foninį signalą, mažintų jautrumą ir trikdytų kiekybinę analizę. Aukšta temperatūra taip pat būtina analizuojant sudėtingos sudėties mėginius – biologiškai aktyvius junginius, maisto produktus, aplinkos mėginius, kur yra daug sunkiųjų ar sunkiai išgarinamų komponentų. Tik pakankamai įkaitintas detektorius gali užtikrinti šių junginių visišką išgarinimą ir tinkamą jų patekimą į detektoriaus aktyviąją zoną, išvengiant signalo išsikreipimo ar signalo nestabilumo. Be to, NPD veikimo principas (naudojant katalitiškai aktyvų karštą paviršių azoto ir fosforo turinčių junginių selektyviai oksidacijai) lemia, kad signalas yra jautrus paviršiaus būklei ir nešvarumų kaupimuisi. Didžiausia galima darbinė temperatūra suteikia galimybę laikinai „išdeginti“ susikaupusią taršą, atstatyti katalizatoriaus aktyvumą ir užtikrinti detektoriaus stabilumą ilgalaikėje eksploatacijoje. Maksimalios temperatūros reikalavimas nesuponuoja nuolatinio darbo aukščiausiame režime – tai tik suteikia lankstumą, kad esant poreikiui operatorius galėtų atlikti iškaitinimą ar sudėtingesnių mėginių analizę nepažeisdamas detektoriaus. Reikalavimas, jog NPD detektorius galėtų būti įkaitinamas iki kuo aukštesnės temperatūros, yra pagrįstas tiek praktiniais užterštumo valdymo, tiek metodologiniais sudėtingų matricų analizės poreikiais, ir užtikrina ilgesnį įrangos tarnavimo laiką ir stabilų signalą net intensyviai naudojant sistemą.
Reikalavimas nebus keičiamas.

	8. 
	Dėl Pirkimo dokumentų techninių specifikacijų 6.2 punkto reikalavimų
Perkančioji organizacija 6.2 punkte nustatė reikalavimą: „Dinaminis ruožas ne mažesnis nei 1x105“. Reikalavimas, kad ECD detektoriaus dinaminis diapazonas būtų ne mažesnis nei 1 × 10⁵, yra perteklinis ir nepagrįstai susiaurina tiekėjų ratą. Mūsų siūlomas įrenginys užtikrina dinaminį diapazoną >5 × 10⁴, ir prašomas pakeitimas neturi reikšmingos įtakos įsigyjamo prietaiso galimybėms. Skirtumas tarp reikalaujamo ir siūlomo diapazono yra minimalus ir neturi praktinės įtakos laboratorijos poreikiams. 
Šis konkretus 1 × 10⁵ reikalavimas įtrauktas pagal tam tikro gamintojo techninį sprendimą, todėl yra pernelyg specifinis ir dirbtinai riboja konkurenciją. Tokie tikslūs skaičiai neapibrėžia realaus funkcionalumo privalumų, tačiau eliminuoja kitus tiekėjus, kurių įranga pilnai atitinka laboratorijos poreikius.
Atsižvelgiant į aukščiau išdėstytą paaiškinimą siūlome techninės specifikacijos 6.2 punktą formuluoti taip: „Dinaminis ruožas ne mažesnis nei 5x104“.
	
Didelis dinaminis diapazonas leidžia aptikti tiek mažas, tiek dideles koncentracijas vienu metu, be papildomos įrangos kalibracijos ar atskiro mėginių paruošimo, kai viršijamas tiesinis intervalas.  Tai svarbu atliekant plataus spektro pesticidų tyrimus. Užtikrinamas lankstesnis ir platesnis įrangos pritaikomumas organinių junginių analizei, tačiau laboratorija sutinka, jog skirtumas tarp pateikto ir siūlomo reikalavimo yra neesminis.
Planuojama reikalavimo redakcija: „Dinaminis ruožas ne mažesnis nei 5x104.

	9. 
	Dėl Pirkimo dokumentų techninių specifikacijų 7 punkto reikalavimų
Perkančioji organizacija 7 punkte nustatė reikalavimą: „Automatinė mėginių įvedimo sistema: 4) Pernaša ne didesnė nei 5 ppm“. Reikalavimas, kad automatinės mėginių įvedimo sistemos pernaša būtų ne didesnė nei 5 ppm, yra pernelyg griežtas ir riboja konkurenciją. Mūsų siūlomas įrenginys užtikrina pernašą iki 10 ppm, kas pilnai tenkina laboratorijos poreikius ir reikšmingai nesumažina metodų tikslumo ar rezultatų kokybės.
Konkretų 5 ppm reikalavimą atitinka tik vieno gamintojo „PerkinElmer“ įranga, kas riboja konkurenciją ir pažeidžia viešųjų pirkimo procedūrų įstatymus. Tokiu būdų dirbtinai eliminuojami kiti tiekėjai, kurių įranga efektyviai atlieka tas pačias funkcijas. 
Atsižvelgiant į aukščiau išdėstytą paaiškinimą siūlome techninės specifikacijos 7 punktą formuluoti taip: „Automatinė mėginių įvedimo sistema: 4) Pernaša ne didesnė nei 10 ppm“.
	
Maža pernaša užtikrina, kad ankstesnio mėginio analičių likučiai nepaveiks sekančio analizės rezultato. Tai ypač svarbu jautrioms analizėms, kur net nedidelė tarša gali iškreipti rezultatus. Didelis privalumas, kad mažinamas sistemos valymo poreikis, naudojant tirpiklius ir dujas, papildomai keičiant analizes sąlygas. Atsižvelgiant į labai jautrių analizių poreikį ir didelį numatomų detektorių jautrumą reikalavimas yra esminis ir reikalaujama maža pernaša.	Comment by Tomas Murauskas: Tipiškai visi turi 10 ppm. Punktas gali riboti konkurenciją. Jeigu sutiksit su šituo tai turi likt paskutinis dėl darbo ir personalo laiko taupymo. 
Reikalavimas nebus keičiamas.

	10. 
	Dėl Pirkimo dokumentų techninių specifikacijų 8.2 punkto reikalavimų
Perkančioji organizacija 8.2 punkte nustatė reikalavimą: „Sistema privalo turėti dujų nešėjų taupymo funkcionalumą analizės metu, kai automatiškai sumažinamas split dujų srautas po injekcijos. Funkcija privalo būti aktyvi ir tarp injekcijų. Sistema privalo turėti galimybę automatiniam sistemos resursų (dujų ir elektros) taupymui, kai nurodžius sistemos darbines ir nedarbines valandas ir dienas, sistema pereina į pasirinktą resursų taupymo režimą automatiškai būdama ne darbiniame laike ar dienoje. Grįžimas iš resursų taupymo būsenos į darbinę būseną – automatinis“. Reikalavimas yra perteklinis ir neproporcingas. Pagrindinė prietaiso paskirtis yra užtikrinti tikslų mėginių įvedimą, chromatografinę analizę bei patikimus rezultatus. Energijos ar dujų taupymo automatizavimo funkcija neturi tiesioginės įtakos analizių kokybei, rezultatų tikslumui ar metodų patikimumui. Tai yra papildoma patogumo funkcija, o ne esminė prietaiso savybė, todėl tai per daug sugriežtiną techninę specifikaciją, kurioje turi būti pateikti tik pagrindinei prietaiso funkcijai atlikti būtini parametrai. 
Be to, tokį specifinį reikalavimą atitinka tik vienas gamintojas „PerkinElmer“, kas lemia dirbtinai ribojamą konkurenciją. Ne visi gamintojai siūlo tokio lygio automatizaciją energijos taupymui, nors jų įranga pilnai atitinka laboratorijos funkcinius poreikius ir leidžia saugiai bei efektyviai atlikti analizes. Toks reikalavimas nesuteikia realios pridėtinės vertės, tačiau gali eliminuoti rinkoje esančius sprendimus, kurie techniškai ir funkcionaliai pilnai atitinka pagrindinius laboratorijos poreikius. Praktiniu požiūriu, resursų taupymas gali būti įgyvendintas per kitus paprastesnius įrangos nustatymus, todėl automatinės funkcijos buvimas nėra būtinas.
[bookmark: _Hlk207983480]Atsižvelgiant į aukščiau išdėstytą paaiškinimą siūlome techninės specifikacijos 8.2 punktą formuluoti taip: „Sistema privalo turėti dujų nešėjų taupymo funkcionalumą analizės metu, kai automatiškai sumažinamas split dujų srautas po injekcijos. Funkcija privalo būti aktyvi ir tarp injekcijų“.
	
Šis funkcionalumas yra privalomas dėl objektyvių operacinio efektyvumo ir darnaus valdymo priežasčių. Automatinis perėjimas į mažos energijos ar dujų sąnaudos režimą nustatyta tvarka užtikrina tiesioginį ir apčiuopiamą dujų bei elektros suvartojimo mažėjimą, o tai tiesiogiai siejama su sumažintomis eksploatacinėmis išlaidomis ir mažesniu įrangos apkrovimu. Be to, sistemos gebėjimas automatiškai pasiruošti darbui prieš pat numatytų tyrimų pradžią eliminuoja rankinį konfigūravimą, taupant personalo laiką, užkertant kelią žmogaus klaidoms ir užtikrinant techninį pasirengimą bei rezultatų atkartojamumą. Tai ypač svarbu planuojamų analizių specifikoje, kai naudojami jautrūs ir stabilumo prasme problematiški ECD ir ypač NPD detektoriai. Tai yra ne tik ekonominis, bet ir procedūrinis reikalavimas, kuris padidina patikimumą, atitinka šiuolaikines žaliųjų technologijų normas, tausoja personalo laiką ir palaiko nepertraukiamą, optimalią didelės apimties tyrimų veiklos eigą ir padeda užtikrinti geresnę kokybę.
Reikalavimas nebus keičiamas.

	DĖL II PIRKIMO DALIES

	11. 
	TS Eil. Nr. 2 ir Eil. Nr. 6:
 - Nurodyta, kad į sistemos komplektaciją bus įtrauktas  kompresorius ir jo minimalius reikalavimus. 
Tiekėjo nuomone šis reikalavimas yra nepagrįstas, nes daugeliui šio tipo sistemų kompresorius yra nereikalingas ir jei būtų komplektuojamas kartu su kito gamintojo ICP-OES sistema, būtų nepanaudotas. Taip pat, kompresorius užima papildomą vietą bei kelia triukšmą. PO atveju, remiantis informacija nurodyta TS kompresorius būtų naudojamas pūsti orą ir atverti plazmos kūgio centrą, kad būtų galima „tiksliau“ aptikti reikalingas analites. Šis metodas ženkliai pabloginą žemame UV diapazone nustatomų elementų (Al ir kitų), aptikimo ribas, nes oras, kuriame gausu N ir O sugeria dalį skleidžiamos šviesos. Tad sistemos kurios naudoja kompresorių yra ne tik mažiau ekonomiškos, bet ir technologiškai pasenusios su prastesnėmis aptikimo ribomis. 
Reikalavimą atitinkamai pakeisti į :
 „Sistema pristatoma sukomplektuota su būtinais priedais kurie leis pasiekti nurodytas aptikimo ribas ir kitus funkcinius bei efektyvumo parametrus nurodytus TS Eil. Nr. 4.”
	Kompresorius laboratorijoje bus naudojamas mėginių paruošimui, galimam prietaiso darbui, prietaisų aptarnavimui ir kitoms reikmėms laboratorijoje. Jis reikalingas kaip sistemos dalis įrenginio funkcionalumui užtikrinti. 
Reikalavimas nebus keičiamas.

	12. 
	TS Eil. Nr. 4:
Septintas punktas:
„Sistema turi analizuoti plazmą ir išilgai fakelo, ir statmenai fakelui spektro intervale, kuriame mažiausia reikšmė ne didesnė kaip 167 nm, didžiausia reikšmė ne mažesnė kaip 850 nm“
TS reikalavimo dalis nurodanti, kad didžiausia analizuojamo spektrinio intervalo dalis turi būti ne mažesnė nei 850nm. Tiekėjo vertinimu, yra perteklinis reikalavimas, kuris tiesiogiai nėra susijęs su prietaiso analitinėmis galimybėmis. Visos pagrindinės ir analizėje naudojamos (registruojamos) elementų nustatomų ICP-OES prietaisais juostos yra intervale nuo 167 nm iki 785 nm. Papildomas spektrinis ruožas nuo 785 iki 850 nm nesuteikia jokio analitinio pranašumo, nes jame atominiai elementai neturi intensyvių optinės emisijos juostų, kurios leistų pagerinti prietaiso elementinę nustatymo ribą, kaip buvo įrodyta paskutiniuose tokio tipo įrangos pirkimuose. 
Šį parametrą pakeitus dydžiu, kuris nesumažina perkamo prietaiso analizės galimybių, pavyzdžiui -  didžiausia spektrinio intervalo reikšmė ne mažesnė kaip 785 nm, būtų užtikrinta tiekėjų konkurencija. Be kita ko, Pirkimo dokumentuose nustatyti reikalavimai būtų orientuoti į racionalių biudžeto lėšų panaudojimą.
Reikalavimą atitinkamai pakeisti į :
“Sistema turi analizuoti plazmą ir išilgai fakelo, ir statmenai fakelui spektro intervale, kuriame mažiausia reikšmė ne didesnė kaip 167 nm, didžiausia reikšmė ne mažesnė kaip 785 nm.”
	Siekiama įsigyti prietaisą, kuris lanksčiai, tiksliai ir teisingai galėtų išmatuoti visus dominančius elementus, matuojamus naudojant ICP-OES technologiją.  Mūsų uždaviniai yra rutiniškai nustatyti vandens, nuotekų ar dumblo parametrus, taip pat ieškoti ir atsekti taršos sklaidos šaltinius, valdyti valymo įrenginių efektyvumą bei įgyvendinti kitas technines užduotis, kuriose reikalinga tokia įranga. Pasirinktas bangos ilgių intervalas iki 850 nm reikalingas todėl, kad būtų galima teisingai matuoti halogenus Cl ir Br, bei turėti galimybę, kaip papildomą, gerai matuojamą juostą, Na analizei.
Žinoma, kad halogenai labai sunkiai pereina į aukštesnę energetinę būseną, jų sužadinimui trukdo ir jį gesina, mėginio matrica. Tačiau kai kurie halogenų Cl ir Br sužadinimai yra lengvesni ir tvaresni, kurių pasekoje išspinduliuojamos ilgesnių bangų juostos tokios kaip:
Cl – 837.597 nm, 858.597 nm ir 894.800 nm;
Br – 827.240 nm, 863.866 nm ir 882.522 nm
Gamintojų, kurių gaminami prietaisai gali išmatuoti 860 ir 895 nm juostas, skaičius labai ribotas, tačiau prietaisai, kurie išmatuoja bangos ilgių intervalus iki 850 nm, tenkina mūsų poreikius ir gamintojų skaičius, kurie gamina tokius prietaisus, užtikriną konkurenciją.
Reikalavimas nebus keičiamas.

	13. 
	Dešimtas punktas:
„Plazmos atvaizdavimas turi būti kontroliuojamas kompiuteriu ir videokameros pagalba stebimas plazmos kūgis monitoriaus ekrane.
Reikalavimas dėl videokameros nesuteikia jokios naudos naudotojui, nes yra daugybė standartinių apsauginių funkcijų, kurios reguliuoja plazmos veikimą. O šį punktą išpildyti taip, kaip specifikuota gali tik vienas gamintojas.
Tiekėjas siūlo naikinti šitą punktą.
	Reikalavimas pateiktas: „Plazmos atvaizdavimas turi būti kontroliuojamas kompiuteriu. Plazmos stebėjimas vykdomas videokamera arba siūlomas lygiavertis plazmos stebėjimo sprendimas“. 
Plazmos stebėsena ekrane suteikia vartotojui arba serviso inžinieriui, kuris gali nuotoliu konsultuoti ir priimti sprendimus, daug informacijos apie fakelo ar inžektoriaus būseną, tuo būdu įvertinant jų tinkamumą ir planuojant jų aptarnavimą ar keitimą. „Lygiavertis“ leidžia siūlyti alternatyvius stebėjimo variantus.  
Reikalavimas nebus keičiamas.

	14. 
	Dvyliktas Punktas:
Sukomplektuota su deglu – Scott tipo purškimo kamera, kryžminio srauto purkštuku ir papildomu deglu su koncentriniu purkštuku, ciklonine purškimo kamera, kad galėtų matuoti kaip organinius taip ir vandeninius, rūgštinius tirpalus. 
Scott tipo kamera ir kryžminio srauto purkštukas pagrinde gaminamas ir naudojami specifinio gamintojo (Perkin Elmer). Kiti gamintojai naudoja kitokias technologijas, kad pasiektų analogiškus arba geresnius rezultatus. Kitiems gamintojams įtraukti šias prekes vien dėl to, kad išpildytų TS reikalavimą nėra prasmės, nes jos bus nenaudojamos su jų sistemomis. 
Tiekėjas siūlo naikinti šitą punktą.

Tryliktas Punktas:
Su kryžminio srauto purkštuku turi būti galimi rutininiai matavimai su ne mažiau kaip 30% HCl, HNO3 ir ne mažiau kaip 20 % HF.  
Reikalavimą atlikti matavimus su ne mažiau kaip 30% HCl, HNO3 ir ne mažiau kaip 20 % HF mūsų siūloma įranga gali atlikti ir be reikalaujamo purkštuko, nes tai yra vienam gamintojui būdingas metodas, kuris neturėtų būti taikomas kitų gamintojų tiekiamai įrangai. Esmė išpildyti rutininių matavimų reikalavimą su nurodytomis koncentracijomis.

Reikalavimą atitinkamai pakeisti į:
„Su sukomplektuota sistema turi būti galimi rutininiai matavimai su ne mažiau kaip 30% HCl, HNO3 ir ne mažiau kaip 20 % HF.“
	Scott tipo kamera ir kryžminio srauto purkštukas yra standartiniai mazgai siūlomi įvairių gamintojų.
Perkama sistema su dviem deglais su skirtingais purkštukais ir kameromis – pirmas deglas su Scott tipo purškimo kamera, kryžminio srauto purkštuku ir antras deglas su koncentriniu purkštuku, ciklonine purškimo kamera vandeniniams-rūgštiniams ir organiniams tirpalams. Pirmą planuojama naudoi „nešvariems“ mėginiams (dumblų, filtrų, dirvožemio ir kt mineralizatams), kuriuose gali būti ir HF. Antras švaresniems vandens ar nuotekoms, kuriuose nebus HF. 
Reikalavimas nebus keičiamas.

	15. 
	Šešioliktas Punktas:
„ Turi būti sukomplektuotas multi-elementinis 100 mg/L koncentracijos tirpalas šiems elementams – alavas (Al), arsenas (As), kadmis (Cd), chromas (Cr), varis (Cu), nikelis (Ni), švinas (Pb), stibis (Sb), alavas (Sn), vanadis (V) ir cinkas (Zn).“
Alavas vandeningose terpėse yra netirpus ir turėtų būti komplektuojamas atskirai, HCL terpėje, kad būtų užtikrinta reikiama kokybė.  

Reikalavimą atitinkamai pakeisti į:
„Turi būti sukomplektuotas elementiniais 100 mg/L koncentracijos tirpalais <...>“
	Įvairūs tiekėjai siūlo multielementinius tirpalus ir su Sn. Tačiau priimtinas ir atskirų elementų tirpalų pateikimas. Svarbu, kad būtų pateikti visų elementų nurodytų koncentracijų tirpalai, neatsižvelgiant į jų grupavimą.
Planuojama reikalavimo redakcija: „Turi būti sukomplektuoti multi-elementiniai 100 mg/L koncentracijos tirpalai šiems elementams..“


	16. 
	Fizikiniai parametrai:
galia 200-230 VAC, 20A, 2800 VA, 50 Hz (±1%); išmatavimai ne didesni kaip 100 cm x 80 cm (P x G) Galios parametrai, Tiekėjo nuomone, yra per daug specifiniai, taip pat, 20A ir 230V yra link 4600 VA. Tiekėjas siūlo kitokią formuluotę kuri leistų siūlyti ir mažesnius galios reikalavimus turinčius prietaisus kurie atitinka visus kitus reikalavimus. 
Reikalavimą atitinkamai pakeisti į: 
“Ne daugiau 20A, 200-240 VAC ir ne daugiau 4800 VA”.
	Reikalavimai galios parametrams yra aiškūs ir niekuo neišskirtiniai, pasiūlymas gali būti priimtas. 

Planuojama reikalavimo redakcija: „maitinimas 200-240 V, iki 20 A, maksimali galia ne daugiau 4800 VA(±1%) ir 50 Hz (±1%);“

	17. 
	3 punktas: „Prietaisas turi atlikti pilnai automatinį matavimą su ne mažiau kaip 250 mėginių užkrovimu, įvairių tūrių (15 ml - 50 ml) indukams. Turi būti galimybė integruoti pagreitinto matavimo priedą, leidžiantį sutrumpinti matavimo ciklus, eliminuojant mėginio pratekėjimo ir praplovimo laikus.“

Pastaba: Atsižvelgiant į tai, kiek mėginių įprastai surenkama per vieną darbo dieną, prašytume koreguoti reikalavimą dėl automatinio mėginių užkrovimo talpos – tipinei sistemai turėtų pakakti 60-ies mėginių talpos. Toks sprendimas atitiktų realius darbo srautus daugumoje laboratorijų ir užtikrintų racionalų įrangos naudojimą bei resursų paskirstymą. Jei ateityje būtų poreikis didesniam pralaidumui, galima apsvarstyti plėtros ar papildomos įrangos galimybes. Toks matavimo pozicijų kiekis yra perteklinis. Taip pat mėginių kiekis yra apribojamas pirkime nurodytos mineralizavimo sistemos talpos – 12 pozicijų. Tipinis mineralizavimo ciklas užtrunka kelias valandas, todėl per vieną dieną mineralizuotų mėginių kiekis neviršytų apytiksliai 30-ies mėginių. 

Aprašyme minimu pagreitinto matavimo funkcionalumu referuojama į Perkin Elmer siūlomą pagreitinto matavimo HTS funkciją Avio® 560 Max ICP-OES modelyje, kuri yra paremta tiesiog peristaltinės pompos greičiu. Reikalavimas neturėtų referuoti į išskirtinę gamintojo funkciją, bet apibrėžti reikalavimą, kad peristaltinės pompos greitis turėtų būti reguliuojamas. Tokį reikalavimą atitinka didžioji dalis rinkoje esančių įrenginių ir didesniu greičiu užtikriną tą patį greitą mėginių tiekimą, stabilizavimą ir plazmos išvalymą.

Siūloma redakcija: Prietaisas turi atlikti pilnai automatinį matavimą su ne mažiau nei 60-ies mėginių užkrovimu, įvairių tūrių (15 ml - 50 ml) indukams. Turi būti integruota galimybė reguliuoti peristaltinės pompos greitį, leidžianti sutrumpinti matavimo ciklus“.
	




Laboratorijai keliami uždaviniai, atliekant rutininius matavimus, apibrėžiami dideliui mėginių skaičiumi, kuris gali siekti virš 200 matavimų viena seka, todėl specifikuojamas didelės talpos automatinis mėginių įvedimo įrenginys. Mineralizuojamų mėginių skaičius su tuo nesusijęs. Mineralizuojant nuotekas, filtrus, dirvožemį ar dumblus keliamas tikslas atlikti per dieną virš 150 bandinių mineralizavimą, dėl to renkamas modernus mineralizatorius, gebantis vieną ciklą atlikti per pusę valandos.
Reikalavimas nebus keičiamas.


Pagreitinto matavimo priedas, leidžiantis sutrumpinti matavimo ciklus, eliminuojant mėginio pratekėjimo ir praplovimo laikus, paremtas ne peristaltinės pompos greičiu, o injekcinės sistemos automatine ventilių manipuliaciją, kai matuojant vieną mėginį jau vyksta praplovimas kitu, dėl to sukuriamas beveik nepertraukiamo matavimo rėžimas. Tokias sistemas gamina specializuoti automatinių įvedimo sistemų gamintojai, kuriuos galima integruoti į spektrometrą. 
Reikalavimas nebus keičiamas.

	18. 
	3 punktas: „Automatinį deglo pozicijos optimizavimą, temperatūrų, dujų srauto ir mėginio padavimo greičio programavimą ir reguliavimą visai spektrometrinei sistemai. Instrumentas automatiškai turi sekti dujų slėgius ir srautus, sandarumą, aušinimo skysčio srautą, nupūtimo dujų srautą ir plazmos stabilumą. Sandarumas turi būti nepertraukiamai stebimas ir atvaizduojamas kompiuterio monitoriuje atskiru atpažįstamuoju paveikslėliu. Jeigu kažkur pažeistas sandarumas ar nepakankamas dujų padavimas, plazma turi išsijungti automatiškai.“
Pastaba: Prašytume,  specifikacijoje numatyti galimybę taikyti formuluotę „ir/ar“, siekiant išvengti rinkos apribojimo. Nupūtimo dujos yra skirtos šaltos plazmos daliai pašalinti. Specifikacijoje nurodomas neekonomiškas ir seno tipo sprendimas. Ne visi šiuolaikiniai įrenginai reikalauja nupūtimo dujų. Rinkoje yra įrenginių su lygiaverčiais ar pranašesniais techniniai sprendimai, kurie taip pat pašaliną šaltą plazmos dalį ir, tuo pačiu, užtikrina žymiai didesnį dujų ekonomiškumą bei analogišką jautrumą.

Siūloma redakcija: „Automatinį deglo pozicijos optimizavimą, temperatūrų, dujų srauto ir mėginio padavimo greičio programavimą ir reguliavimą visai spektrometrinei sistemai. Instrumentas automatiškai turi sekti dujų slėgius ir srautus, sandarumą, aušinimo skysčio srautą, plazmos stabilumą ir/ar nupūtimo dujų srautą. Sandarumas turi būti nepertraukiamai stebimas ir atvaizduojamas kompiuterio monitoriuje atskiru atpažįstamuoju paveikslėliu. Jeigu kažkur pažeistas sandarumas ar nepakankamas dujų padavimas, plazma turi išsijungti automatiškai.“
	Plazmos nupūtimas yra būtinas. Nenupučiant plazmos išilginis plazmos matavimas yra problematiškas, reikalaujantis dažno aptarnavimo,  arba jo nėra.
Reikalavimas nebus keičiamas.

	19. 
	4 punktas:  „Sistema turi analizuoti plazmą ir išilgai fakelo, ir statmenai fakelui spektro intervale, kuriame mažiausia reikšmė ne didesnė kaip 167 nm, didžiausia reikšmė ne mažesnė kaip 850 nm.“ 

Pastaba: Siūlytume koreguoti spektrometro darbinio bangos ilgių ruožo viršutinę ribą – nuo 850 nm iki 800 nm. Praktikoje virš 800 nm esančios spektrinės linijos yra nenaudojamos, o šio ruožo analitinė reikšmė yra ribota. Pavyzdžiui, Li turi liniją ties 812,6 nm, tačiau ji yra mažo intensyvumo ir naudojamos 670,784 nm, 460,286 nm ir kitos, jautresnės linijos. Kiti elementai, tokie kaip Cs, turi spektrines emisijos linijas virš reikalaujamo 850 nm ruožo (pvz., 852 nm), tokios linijos taip pat nenaudojamos (pagrindinė matavimo linija yra 455,531 nm). Atsižvelgiant į tai, kad minėtame ruože nėra taikomų, praktiškai reikšmingų analitinių elementų spektrinių linijų, siūloma 800 nm riba užtikrintų visų elementų analizę, bei leistų padidintigalimybės siūlyti daugiau modelių, taip eliminuojant konkurencijos ribojimą.

Siūloma redakcija:  „Sistema turi analizuoti plazmą ir išilgai fakelo, ir statmenai fakelui spektro intervale, kuriame mažiausia reikšmė ne didesnė kaip 167 nm, didžiausia reikšmė ne mažesnė kaip 800 nm.“ 

	Siekiama įsigyti prietaisą, kuris lanksčiai, tiksliai ir teisingai galėtų išmatuoti visus dominančius elementus, matuojamus naudojant ICP-OES technologiją.  Mūsų uždaviniai yra rutiniškai nustatyti vandens, nuotekų ar dumblo parametrus, taip pat ieškoti ir atsekti taršos sklaidos šaltinius, valdyti valymo įrenginių efektyvumą bei įgyvendinti kitas technines užduotis, kuriose reikalinga tokia įranga. Pasirinktas bangos ilgių intervalas iki 850 nm reikalingas todėl, kad būtų galima teisingai matuoti halogenus Cl ir Br, bei turėti galimybę, kaip papildomą, gerai matuojamą juostą, Na analizei.
Žinoma, kad halogenai labai sunkiai pereina į aukštesnę energetinę būseną, jų sužadinimui trukdo ir jį gesina, mėginio matrica. Tačiau kai kurie halogenų Cl ir Br sužadinimai yra lengvesni ir tvaresni, kurių pasekoje išspinduliuojamos ilgesnių bangų juostos tokios kaip:
Cl – 837.597 nm, 858.597 nm ir 894.800 nm;
Br – 827.240 nm, 863.866 nm ir 882.522 nm
Gamintojų, kurių gaminami prietaisai gali išmatuoti 860 ir 895 nm juostas, skaičius labai ribotas, tačiau prietaisai, kurie išmatuoja bangos ilgių intervalus iki 850 nm, tenkina mūsų poreikius ir gamintojų skaičius, kurie gamina tokius prietaisus, užtikriną konkurenciją.
Reikalavimas nebus keičiamas.

	20. 
	4 punktas:  „Plazmos atvaizdavimas turi būti kontroliuojamas kompiuteriu. Plazmos stebėjimas vykdomas videokamera arba siūlomas lygiavertis plazmos stebėjimo sprendimas.“ 

Pastaba: Vaizdo kamera ICP-OES prietaisuose nėra būtina, nes ji neprisideda prie analitinio našumo – nedidina jautrumo, tikslumo ar pakartojamumo. Šiuolaikinėse sistemose plazmos stebėjimo aukštis dažnai yra optimizuotas programiškai arba visai nereikalauja reguliavimo, todėl tiesioginio vaizdo stebėjimo poreikis sumažėja. Plazmos stabilumui palaikyti daug svarbesni yra tinkamai sureguliuoti dujų srautai, gerai veikianti mėginio įvedimo sistema ir stabilus degimo šaltinis, o ne vaizdo kamera. Kameros fiksuoja jau įvykusias problemas, bet nuo jų neapsaugo. Todėl stebėjimo langelis kartu su patyrusio operatoriaus įgūdžiais yra visiškai pakankami kasdieniam darbui ir trikdžių nustatymui..

Siūloma redakcija:  „Plazmos atvaizdavimas turi būti kontroliuojamas kompiuteriu arba užtikrinamas fiziškai. Plazmos stebėjimas vykdomas videokamera arba siūlomas lygiavertis plazmos stebėjimo sprendimas.“ 
	Plazmos stebėsena ekrane suteikia vartotojui arba serviso inžinieriui, kuris gali nuotoliu konsultuoti ir priimti sprendimus, daug informacijos apie fakelo ar inžektoriaus būseną, tuo būdu įvertinant jų tinkamumą ir planuojant jų aptarnavimą ar keitimą. „Lygiavertis“ leidžia siūlyti alternatyvius stebėjimo variantus.
Reikalavimas nebus keičiamas.

	21. 
	4 punktas:  „Sukomplektuota su deglu – Scott tipo purškimo kamera, kryžminio srauto purkštuku ir papildomu deglu su koncentriniu purkštuku, ciklonine purškimo kamera vandeniniams-rūgštiniams ir organiniams tirpalams.
Su kryžminio srauto purkštuku turi būti galimi rutininiai matavimai su ne mažiau kaip 30% druskos rūgštimi, azoto rūgštimi ir ne mažiau kaip 20% vandenilio fluorido rūgštimi.“ 

Pastaba: Atsižvelgiant į tai, kad kryžminio ir koncentrinio tipo purkštukai savo analitinėmis charakteristikomis (stabilumu, pakartojamumu, purškimo efektyvumu) yra panašūs ir abu plačiai taikomi ICP optinės emisijos spektrometrijoje, siūlytume papildyti techninio reikalavimo formuluotę galimybe naudoti „ar koncentrinį“ purkštuką vietoj kryžminio.
Toks papildymas suteiktų daugiau lankstumo komplektuojant įrangą ir leistų pasirinkti optimalų sprendimą atsižvelgiant į naudojamų mėginių pobūdį bei laboratorijos praktinius poreikius.
Siūlytume įtraukti reikalingų dalių vandenilio fluorido naudojimui aprašymą, nes siūlomas aprašymas yra nekorektiškas nes ne tik purkštuko tipas apibūdina fluoridais paremtos analizės. Siūlytume į aprašymą įtraukti ir terminą „papildomas“, kurios apimtų ir atsparius nubėgimus, jungtis, deglus, ar specialisu koncentrinisu purkštukus, užtikrinančius tokią funkciją. 

Siūloma redakcija:  „Sukomplektuota su deglu – Scott tipo purškimo kamera, kryžminio ar koncentrinio srauto purkštuku ir papildomu deglu su koncentriniu purkštuku, ciklonine purškimo kamera vandeniniams-rūgštiniams ir organiniams tirpalams.
Su kryžminio ar koncentrinio srauto purkštuku bei papildomomis, atspariomis agresyvioms rūgštims dalimis, turi būti galimi rutininiai matavimai su ne mažiau kaip 30% druskos rūgštimi, azoto rūgštimi ir ne mažiau kaip 20% vandenilio fluorido rūgštimi.“ 
	Perkama sistema su dviem deglais su skirtingais purkštukais ir kameromis – pirmas deglas su Scott tipo purškimo kamera, kryžminio srauto purkštuku ir antras deglas su koncentriniu purkštuku, ciklonine purškimo kamera vandeniniams-rūgštiniams ir organiniams tirpalams. Pirmą planuojama naudoi „nešvariems“ mėginiams (dumblų, filtrų, dirvožemio ir kt mineralizatams), kuriuose gali būti ir HF. Antras švaresniems vandens ar nuotekoms, kuriuose nebus HF. 
Reikalavimas nebus keičiamas.

	22. 
	4 punktas: „Prietaiso jautrumas, matuojant su koncentriniu purkštuku ir ciklonine purškimo kamera, turi tenkinti minimalias detektavimo koncentracijas µg/L, matuojant multi-elementiniame režime, elementams arsenui (As) – 1 µg/L, aliuminiui (Al) – 2 µg/L, švinui (Pb) – 2 µg/L, kadmiui (Cd) – 0.2 µg /L,chromui (Cr) – 0,5 µg/L, variui (Cu) – 1 µg/L, nikeliui (Ni) – 1 µg/L, vanadžiui (V) – 1 µg/L, alavui (Sn) – 2 µg/L, cinkui (Zn) – 1 µg/L.
Prietaiso jautrumas, matuojant su ultragarsiniu purkštuku ir ciklonine purškimo kamera, turi tenkinti minimalias detektavimo koncentracijas µg/L, matuojant multi-elementiniame rėžime, elementams arsenui (As) – 0.4 µg/L, aliuminiui (Al) – 0.1 µg/L, švinui (Pb) – 0,5 µg /L, kadmiui (Cd) – 0,05 µg/L, chromui (Cr) – 0.05 µg/L, variui (Cu) – 0.2 µg/L, nikeliui (Ni) – 0,1 µg/L, vanadžiui (V) – 0.05 µg/L, alavui (Sn) – 0.2 µg/L, cinkui (Zn) – 0.1 µg/L.“

Pastaba: 
Atsižvelgiant į tai, kad kai kurie aprašyti elementai nėra minimi aplinkosauginiuose reglamentuose, siūlome iš reikalavimų sąrašo išbraukti alavą ir vanadį. 
Siūloma redakcija: „Prietaiso jautrumas, matuojant su koncentriniu   purkštuku ir ciklonine purškimo kamera, turi tenkinti minimalias detektavimo koncentracijas µg/L, matuojant multi-elementiniame režime, elementams arsenui (As) – 1 µg/L, aliuminiui (Al) – 2 µg/L, švinui (Pb) – 2 µg/L, kadmiui (Cd) – 0.2 µg /L,chromui (Cr) – 0,5 µg/L, variui (Cu) – 1 µg/L, nikeliui (Ni) – 1 µg/L, vanadžiui (V) – 1 µg/L, alavui (Sn) – 2 µg/L, cinkui (Zn) – 1 µg/L.
Prietaiso jautrumas, matuojant su ultragarsiniu purkštuku ir ciklonine purškimo kamera, turi tenkinti minimalias detektavimo koncentracijas µg/L, matuojant multi-elementiniame rėžime, elementams arsenui (As) – 0.4 µg/L, aliuminiui (Al) – 0.1 µg/L, švinui (Pb) – 0,5 µg /L, kadmiui (Cd) – 0,05 µg/L, chromui (Cr) – 0.05 µg/L, variui (Cu) – 0.2 µg/L, nikeliui (Ni) – 0,1 µg/L, vanadžiui (V) – 0.05 µg/L, alavui (Sn) – 0.2 µg/L, cinkui (Zn) – 0.1 µg/L.“

	Sn ir V elementai bus matuojami su įsigytu prietaisu.
Reikalavimas nebus keičiamas.


	23. 
	7 punktas: Ekonominis magnetronas, kurio galingumas reguliuojamas iki ne daugiau kaip 1000W, su kontroliuojamu nepulsiniu-gradientiniu galios kilimu per visą intervalą;

Pastaba:
Magnetrono galios ribojimas gali ištesti mineralizavimo laiką ir apriboti kai kurių element tyrimo galimybę. Rekomenduojame panaikinti 1000W reikalavimą. 

12 ar daugiau pozicijų rotorius su uždarais tefloniniais indais pritaikytais mineralizuoti druskos rūgšties, azoto rūgšties ir vandenilio fluorido rūgšties aplinkoje. Pilnai pakrauto rotoriaus svoris neturi viršyti 8 kg.
Pastaba:
Naudojant segmentinį rotorių, kuris yra labiau patogus ir lengvai aptarnaujamas, svorio ribojimas neturi prasmės, orientuojantis į produktyvumą ir darbo našumą. Siūlome šį punktą pašalinti.

Visų indų slėgio ir temperatūros kontrolė, apsauganti nuo šių parametrų viršijimo. Indų maksimali darbinė temperatūra ne mažesnė kaip 250ºC, maksimalus slėgis ne mažiau 40 bar, slėgio sumažinimo apsauginis mechanizmas turi įsijungti pasiekus ne mažiau 20 bar ir užtikrinti mineralizavimo atkartojamumą. Papildomai turi būti sukomplektuotas dar vienas rotorius su pilnu indų komplektu (12 ar daugiau pozicijų su uždarais tefloniniais indais);
Pastaba:
Apsauginiam mechanizmui įsijungiant prie 20 barų slėgio iškyla realus pavojus prarasti lakius elementus (pvz. Gyvsidabris) Daugelis mineralizavimo programų, užtikrinančių kokybišką mineralizavimą (įpatingai daug organikos turinčių medžiagų) vyksta prie 50-80 barų slėgio. Siūlome pakeisti reikalavimą į “mineralizavimo indeliai su maksimaliu darbiniu slėgiu iki 100 barų.“

Vieno mineralizavimo ciklo metu rotoriaus induose gali būti mineralizuojami įvairūs, skirtingos kilmės objektai;
Pastaba:
Reikalavimas orientuotas į vieną gamintoją Anton Paar ir riboja kitų gamintojų siūlymo galimybes. Siūlome naikinti reikalavimą. 

užimamas plotas ant stalo neturi viršyti 50 cm (P) x 60 cm (G).
Pastaba: Užimamas plotas neturi įtakos tyrimų rezultatams ir akivaizdžiai orientuotas į gamintojo Anton Paar produktus. Siūlome šį reikalavimą naikinti. 
	Prioritetas modernus ekonomiškas ir greitas mineralizatorius, kuris 12 mėginių tinkamai suminaralizuotų.
Mikrobangų paskirstymas ne į bendrą kamerą, o tiesiogiai į kiekvieną indą leidžia pasirinkti sąlyginai nedidelę 1000 W galią, kurios pakanka 1 ar 12 indų greitai ir efektyviai mineralizacijai. Tai svarbus aplinkosauginis rodiklis ir negali būti atmestas.
Reikalavimas nebus keičiamas.


Patogus yra rotorius su indais, kuris lengvai gali būti pernešamas nuo prietaiso į traukos spintą ar prie svarstyklių. 8 kg daugumai darbuotojų atrodo priimtinas svoris nešiojimui.
Reikalavimas nebus keičiamas.




Hg, As ar kiti lakūs elementai turi būti neprarandami ir jų matavimas turi būti užtikrintas. Ne vienas gamintojas siūlo galimybę mineralizavimą atlikti prie 20 bar neprarandant gyvsidabrio ar kitų lakiųjų elementų. 100 barų slėgis yra siūlomas neatsižvelgiant į darbinę temperatūrą. 
Reikalavimas nebus keičiamas.








Toks reikalavimas atitinka laboratorijos poreikius. Realiai mineralizuoti skirtingas terpes vienu metu yra normali praktika. Tikrai ne vienas gamintojas siūlo tokias savybes.
Reikalavimas nebus keičiamas.


Neriboja konkurencijos, bet taupo laboratorijos plotą. Reikalavimas negali būti panaikintas, bet ribos gali būti praplėstos.
Planuojama reikalavimo redakcija: „Maitinimas 230 V ± 10 % 50 Hz; užimamas plotas ant stalo neturi viršyti 60 cm (P) x 65 cm (G).

	24. 
	Prašome atskirti mineralizatiriaus pirkimą į atskirą pirkimo dalį, kadangi tai nėra metalų optinės emisijos spektrometro integruota dalis ir niekaip tiesaiogiai neįtakoja techninių spektrometro charakteristikų, be to ICP prietaisų ir mineralizatorių gamintojai yra visiškai skirtingi, todėl grupavimas vienoje pirkimo dalyje smarkiai sumažina galimybes konkuruoti ir siūlyti mažesnę suminę kainą.
II pirkimo dalyje nurodyta, kad sistema turi būti pristatoma su mineralizatoriumi. Kaip ir anksčiau vykusiame pirkime Nr. 3528967, siūlome atskiri mineralizatoriaus pirkimą. Tai yra dvi skirtingos sistemos, kurios turi savo techninius ypatumus, atstovaujamos skirtingų gamintojų ir turėtų būti perkamos atskirai.
	Mineralizatorius yra būtinas ICP-OES analizės sistemos komponentas, užtikrinantis tinkamą mėginių paruošimą prieš analizę. Jo integravimas į bendrą sistemą garantuoja technologinį suderinamumą, analizės tikslumą ir efektyvų sistemos veikimą. Atskirai įsigytas mineralizatorius gali būti nesuderinamas su kitais sistemos komponentais, o tai prieštarautų pirkimo tikslui – įsigyti pilnai veikiančią analizės sistemą.
Reikalavimas nebus keičiamas.




